ועדת הכספים, כנסת 20, פרוטוקול מספר 1079, 2018-06-19 11:15

משה גפני: אני מתכבד לפתוח את ישיבת ועדת הכספים.

משה גפני: דיון מהיר בנושא: כשל הסיכרון בשוק הביטוחי יוצר הפסדי העתק לציבור המבוטחים.

משה גפני: הדיון המהיר הוא של חברי הכנסת אורי מקלב, מיכל בירן וינון אזולאי.

משה גפני: הצעה לסדר, מיקי לוי.

מיקי לוי: תודה אדוני, אני לא אקח יותר מדקה וחצי.

מיקי לוי: אני מביא לך צרות חדשות.

מיקי לוי: בנק אוצר החייל – 700 תקנים.

מיקי לוי: כבר קיימתי כמה וכמה פגישות בעניין הזה.

מיקי לוי: זה טיפה שונה ממזרחי טפחות.

משה גפני: רק שנייה, אני אתן לך.

משה גפני: אני דיברתי אתם.

משה גפני: אתה חושב שזה צריך לבוא כבר לדיון כאן?

מיקי לוי: אני אגיד לך, אדוני, למה אם לא תעשה דיון מהיר, אפילו של 40 דקות – אנחנו הולכים לפגרה ובעלי - - -

משה גפני: אנחנו לא הולכים לפגרה עד שאין חוק גיוס.

משה גפני: סתם, יש זמן.

מיקי לוי: אני יודע שלוועדה הזאת אין שום בעיה להתכנס.

מיקי לוי: אנחנו עובדים הרבה גם בפגרות.

מיקי לוי: אבל הנושא הזה מדיר שינה מעיני – הנה, עוד פעם, במקום להגביר את התחרות, היא מוסיפה בנקים ב-50 מיליון שקל הון עצמי, ויש לנו כאן בנק מסודר של 700 עובדים שנותן שירות לאלמנות, יתומי צה"ל, נכי צה"ל, מוביל במדד משרד הכלכלה מצטיין, מקום ראשון במתן שירות לאותן אוכלוסיות חינם אין כסף.

מיקי לוי: מה רוצים בעלי המניות?

מיקי לוי: לבלוע אותו.

מיקי לוי: אומרים – לא, אל תדאגו.

מיקי לוי: אתם תשמעו, הרי בתוך עמנו אנחנו חיים, הם יבלעו את בנק אוצר החייל, הוא יעלם מהנוף.

מיקי לוי: הנה, עוד בנק שאפילו נלחם בבעלי המניות שלו, מתן שירות ושורד יפה, והכול בסדר, 700 עובדים, ויתרה מכך – אנחנו הולכים לפגוע בתחרות.

מיקי לוי: אני גם שלחתי מכתב, כמו ששלחתי אז, לממונה על ההגבלים העסקיים.

מיקי לוי: זה בדרך אליך, מונח על שולחנך, אני מבקש את עזרתך.

מיקי לוי: דבר נוסף, אני עושה מאמצים להעביר לכאן דיון נוסף.

מיקי לוי: זה יכול להיות בהמשך, כרגע זה לא עם אקדח מעשן.

מיקי לוי: 1,200 מאבטחים של משרד החוץ.

משה גפני: מה זה מאבטחים של משרד החוץ?

מיקי לוי: אזרחי מדינת ישראל שנוסעים לחוץ לארץ.

מיקי לוי: כשאתה מגיע לטרמינל בחוץ לארץ, לשדה תעופה, לוקחים אותך הצדה, אם זה אל-על, אם זה ארקיע, אם זה ישראייר, כדי שלא יהיה אסון - -

משה גפני: מפטרים את המאבטחים האלה?

מיקי לוי: - - והם מאבטחים את הנוסעים הישראלים.

מיקי לוי: לא יהיה כסף – זה הולך דרך משרד החוץ.

מיקי לוי: לא יהיה כסף.

מיקי לוי: כבר שלחתי מכתב לסגנית שר החוץ, היא אמרה אתה צודק, הם יפוטרו, ואין איך לאבטח את אזרחי מדינת ישראל.

משה גפני: מיקי, תעדכן אותי, נחליט ביחד מה עושים עם זה.

מיקי לוי: תודה רבה.

משה גפני: אנחנו בדיון מהיר בנושא כשל הסנכרון בשוק הביטוחי.

משה גפני: חבר הכנסת אורי מקלב, ואחריו מיכל בירן.

משה גפני: אם היא לא נמצאת פה, אז ינון אזולאי, שהוא גם אחד המציעים.

משה גפני: זה דיון מהיר.

אורי מקלב: תודה רבה לך, אדוני היושב-ראש, על מהירות קיום הדיון.

אורי מקלב: חברי אזולאי שהצטרף לבקשה לדיון מהיר.

אורי מקלב: הדיון שאני ביקשתי מחולק לשתיים – פעם אחת, אולי הדבר שכבר דיברו עליו, אולי הוא לא חידוש, שיש ביטוחים כפולים.

אורי מקלב: זה בולט במיוחד בתחום הבריאות.

אורי מקלב: קונים פוליסות ביטוח בריאות, ומתברר שהם משלמים – מחוסר מודעות, בגלל המורכבות, בגלל הסעיפים הרבים שיש בתוך הפוליסה – כפל ביטוחים.

אורי מקלב: הם משלמים מיותר, מדובר כאן - - -

משה גפני: למה הם משלמים את זה?

אורי מקלב: למה הם משלמים את זה?

אורי מקלב: חוסר מודעות.

אורי מקלב: במורכבות של כל סעיף מה נותנים ומה לא נותנים, הם לא מודעים שהם משלמים כפול.

אורי מקלב: מדובר על סכומים של שלושה וחצי מיליארד שקל שהציבור הישראלי, אזרחי מדינת ישראל, משלמים כפול בגלל ביטוח כפול, היו יכולים לחסוך לעצמם.

אורי מקלב: הם עושים את זה מחוסר מודעות, מחוסר אפשרות לבדוק את זה.

אורי מקלב: כמובן שכל המבטחים לא ממהרים להגיד להם יש לך כבר ביטוח, אתה לא צריך את זה.

אורי מקלב: צריך לקחת בחשבון שמדובר על 41% מהישראלים, לפי מחקר שפורסם.

אורי מקלב: זה מאוד בולט מכיוון שכיום, 70%, למעלה משני-שליש מתושבי מדינת ישראל מבוטחי קופת חולים, יש להם תוספת של שב"ן, של שירותי ביטוח נוספים.

אורי מקלב: אני לא חושב שמישהו חשב לעצמו אם זו תעודת כבוד למערכת הבריאות המרכזית או לא, זה לא קשור.

אורי מקלב: בסופו של דבר, אזרחי מדינת ישראל רוכשים לעצמם מכספם הפרטי עוד תוספת ביטוחים.

אורי מקלב: מעבר לכותרת, זה התעצם לאחר הרפורמה שנעשתה בשר"פ בשנתיים האחרונות.

אורי מקלב: אחרי שנתיים של רפורמה, אני חושב שזה זמן לבדוק את זה.

אורי מקלב: כפי שידוע, לפני שנתיים עשו רפורמה, מהפך, שינוי דרמטי, בצורת התשלום, בצורת האפשרות לממש את הפוליסה שלך, את זכויות הביטוח שלך.

אורי מקלב: אני אביא דוגמה.

אורי מקלב: ניקח את השב"ן – שגם אם יש לך את - - - שלך, זו פוליסת ביטוח נוספת כדי שתבטח אותך אם אתה צריך ניתוח פרטי.

אורי מקלב: ניקח מקרה הכי פשוט של ניתוח פרטי – אדם נפל ברחוב.

אורי מקלב: פינו אותו לחדר מיון.

אורי מקלב: בחדר מיון מתברר שיש לו ניתוח אורתופדי מורכב – הוא נפגע בברך.

אורי מקלב: ניתוח אורתופדי מורכב, שבשביל זה הוא שילם עשרות שנים ביטוחים לא זולים – ביטוח בריאות הוא ביטוח לא זול מדי חודש בחודשו – כדי שאם הוא יצטרך מצב בריאותי מורכב כמו ניתוח, הוא לא - - -

משה גפני: אתה לא צריך לפרט, גם ככה אין לנו מצב רוח.

אורי מקלב: אני רק רוצה להגיד לך, אדוני היושב-ראש, שאנשים לא מודעים לזה.

משה גפני: אז מה קורה?

משה גפני: הוא בא לחדר מיון, הוא רוצה לעשות ניתוח מורכב, אז מה?

אורי מקלב: הוא מבקש לממש את הביטוח הפרטי שלו, אומרים לו לא, אתה לא יכול.

אורי מקלב: ביטוח שב"ן לא מקבלים אם חדר מיון הפנה אותך.

אורי מקלב: אם נכנסת לחדר מיון, אתה לא יכול לקבל.

משה גפני: מה שהוא שילם במשך כל התקופה הלך לאיבוד.

אורי מקלב: מה שהוא שילם, הוא לא יכול לממש את זה.

אורי מקלב: אני אחדד לך יותר מזה – לא רק הוא.

אורי מקלב: גם הרופא, קופת חולים מעסיקים רופאים בכירים, הם מוכנים לבוא ולתת את השירות בקופת חולים.

אורי מקלב: רופאים מנתחים.

אורי מקלב: ניקח לדוגמה בתחום אף, אוזן, גרון – אני מכיר את זה מקרוב.

אורי מקלב: יש בתחום אף, אוזן, גרון רופאים בכירים מנתחים, בכירים בבתי חולים, שהם גם מקבלים בקופת חולים.

אורי מקלב: תשאל למה?

אורי מקלב: מה, הם רוצים את התוספת?

אורי מקלב: לא, בסופו של דבר המטרה שלהם היא ניתוחים פרטיים, או הכוונה לניתוחים.

אורי מקלב: זה גם לטובת הרופא, אבל גם לא פחות לטובת המבוטח.

משה גפני: אורי, בוא נמקד את הנושא שאתה מעלה.

משה גפני: אני לא כל כך מודע לזה.

משה גפני: אתה טוען שכאשר משלמים שני ביטוחים, ומגיע באופן מעשי, המציאות היא מציאות שבה הביטוח הולך לאיבוד כי אין לזה שום ערך כאשר הוא נכנס לחדר מיון, הוא בא לבית חולים והוא צריך לעבור ניתוח מורכב.

אורי מקלב: זו כותרת אחת.

אורי מקלב: אני רוצה להעצים את הדבר הזה לאור הרפורמה שקרתה, שמתממשת, או מופעלת בשנתיים האחרונות.

אורי מקלב: כשל השוק החמור הזה מתעצם הרבה יותר.

אורי מקלב: אני אביא לך שלוש דוגמאות.

אורי מקלב: אני אביא לך דוגמה אחת שאתה לא יכול לממש.

אורי מקלב: אפילו אם אין לך שני ביטוחים, ביטוח אחד שיש לך.

אורי מקלב: תיכף אני אסביר לך למה זה קשור לכפל, אבל גם ביטוח אחד שיש לך, אתה לא יכול לממש אותו אם עברת דרך חדר מיון.

אורי מקלב: אם הרופא המנתח קיבל אותך בקופת חולים – רופאים בכירים הפסיקו לקבל בקופת חולים מכיוון שהתברר שברגע שהוא מקבל אותך בקופה, הוא לא יכול לנתח אותך באופן פרטי.

אורי מקלב: זו דוגמה אחת.

משה גפני: אורי, אנחנו צריכים להתקדם.

אורי מקלב: אני יכול להביא לך – בסופו של דבר, היום, עוד חלק מהרפורמה, שאין שני משלמים על ניתוח.

אורי מקלב: אם אתה ממש את הביטוח מחברה אחת, אתה לא יכול לקחת מהחברה השנייה את החלק השני.

אורי מקלב: אני אביא לך דוגמה.

מיקי לוי: אתה יכול לקחת השלמות, אורי.

אורי מקלב: אתה לא יכול.

אורי מקלב: אם היית מבוטח ישן, לפני 2016, לא.

אורי מקלב: למשל דוגמה, בירושלים יש הרבה שביטחו את עצמם בביטוח רפואי פרטי, אבל רק על הניתוחים, לא על האשפוז.

אורי מקלב: מדוע?

אורי מקלב: מכיוון שבתי החולים בירושלים הם בתי חולים ציבוריים, עובד במקביל הציבורי וגם קופת החולים.

אורי מקלב: אנשים אמרו: אני נמצא ב"הדסה", ב"שערי צדק", ב"ביקור חולים".

אורי מקלב: עשרות אלפי אנשים רכשו ביטוחים מוזלים יותר רק על הניתוח.

אורי מקלב: היום הם לא יכולים לממש את זה.

אורי מקלב: הם לא יכולים לממש את הביטוח, מכיוון שמישהו אחד צריך לשלם את - - - שניהם משלמים.

אורי מקלב: אם קופת חולים משלמת לך במסגרת השב"ן או במסגרת הביטוח הרגיל את האשפוז, לא תקבל את הניתוח.

משה גפני: הנושא ברור.

משה גפני: עכשיו אני מבין.

אורי מקלב: חברת הביטוח משלמת על הביטוח, אתה צריך לשלם מהכיס שלך – וזה גם לא ברור – את האשפוז, שזה ודאי אשפוז יקר.

אורי מקלב: אנשים לא יכולים לממש, וכן הלאה.

אורי מקלב: מה שקורה היום, שבחלק גדול מהמקרים אנשים ביטחו את עצמם, והם לא יכולים לבטח את עצמם.

אורי מקלב: אז הבאתי לך כמה דוגמאות – קודם כל, התוצאה של זה היום, שהיו צריכים לרדת מחירי הביטוח.

אורי מקלב: קודם כל, אנשים שקנו, תוך כדי משחק, אתה שינית להם את הפוליסה שלהם, אתה גורם להם להפסדים גדולים מאוד ממה שהם חסכו וביטחו את עצמם במשך עשרות שנים, פעם אחת.

אורי מקלב: פעם שנייה, לכאורה הייתה צריכה להיות הוזלה של הביטוח.

אורי מקלב: אחרי שחברות הביטוח – ואנחנו רוצים את הנתונים האלה, שאנחנו לא מקבלים אותם – היום משלמים פחות - - -

משה גפני: ברור, אמרת את זה.

אורי מקלב: הם לא יכולים לממש את זה, למה זה לא יורד?

משה גפני: בוא נשמע את התשובות תיכף.

אורי מקלב: עוד משפט אחד.

אורי מקלב: ההשתתפות העצמית, גם במקרה הזה, זה לא בא לידי ביטוי, אלא הפוך, זה עלה ב-99% מהמקרים.

משה גפני: זאת אומרת, לא רק שהמחירים לא ירדו, הם עלו.

אורי מקלב: הם עלו, לא ירדו.

אורי מקלב: הבטיחו - - - שכולל היום ביטוחים גם חדשנות רפואית.

אורי מקלב: בשנתיים האחרונות כמעט ולא הייתה שום פרוצדורה רפואית חדשנית שהתווספה לביטוח.

משה גפני: תודה רבה.

משה גפני: מיכל בירן.

מיכל בירן: אני חושבת שחבר הכנסת מקלב תיאר את המצב.

מיכל בירן: אני אשמור את זכותי להמשך.

מיכל בירן: אני רוצה לשמוע את התשובות.

ינון אזולאי: הרב מקלב הקיף את הכול, לא נחזור על הדברים.

ינון אזולאי: רק שמעתי דבר שאומרים כשאתה חותם על הביטוח, אנחנו לא יודעים בדיוק על מה חתמת, ואנחנו לא יודעים לעשות לך את ההשוואה.

ינון אזולאי: כלומר, הביטוח בעצמו מתנער מזה.

ינון אזולאי: אומר אל תתנער מזה.

ינון אזולאי: אני אומר, הביטוח עצמו, תבקש ממני מה אני משלם לביטוח, תעשה אתה את העבודה.

ינון אזולאי: כמו שאני אבוא אחר כך לבקש את הביטוח הנוסף, אתה תגיד לי שאין כפל – איך אתה יודע שאין כפל?

ינון אזולאי: כי אתה עושה בדיקה אם קיבלתי ממקום אחר.

ינון אזולאי: אז גם כשאני בא לבטח את עצמי, תעשה את הבדיקה ותודיע לי ותתמחר כל ביטוח כמו שצריך לתמחר אותו.

ינון אזולאי: לא יכול להיות שאנחנו משלמים – אני משלם עכשיו בסביבות 700 או 800 שקל ביטוח עבור כל המשפחה, כולל ביטוח שאני ביטוח שאני מוציא בכל פעם רק על הבריאות שלנו.

ינון אזולאי: 700 או 800 שקל בחודש עלי ועל משפחתי רק עבור הביטוחים האלה.

ינון אזולאי: זה דבר שהוא לא הגיוני, שאני בטוח שאם היינו יודעים על מה אנחנו משלמים אותו, היינו חוסכים אותו.

משה גפני: תודה רבה.

משה גפני: מי משיב מהממשלה?

משה גפני: גיל, אנחנו הולכים לתת לך אורח כבוד בוועדה, כי אתה כל יום נמצא.

משה גפני: אבל בדיון אחד מתברר שאתה אומר שאתם הולכים להפסיד כסף, ופה מתברר שאתם מרוויחים.

משה גפני: לפי מה שמתארים המציעים.

משה גפני: בהומור.

גיל סלומון: אחרי אתמול, אני חושב שמגיע לנו - - -

משה גפני: אורח כבוד.

גיל סלומון: אני חושב שמגיע לכנסת – בלי ציניות.

גיל סלומון: מה שהיה כאן אתמול זה אירוע היסטורי.

גיל סלומון: אדוני חתום עליו.

גיל סלומון: לא הספקנו להגיד את זה אתמול כי הדיון נגמר במהירות, אבל בלי ציניות, אנחנו מברכים על מה שהיה כאן אתמול.

משה גפני: תודה רבה.

משה גפני: תודה.

משה גפני: בבקשה, מי משיב?

משה גפני: הטענות שהועלו כאן הן טענות שאני לא הכרתי אותן קודם.

משה גפני: אם הדברים אכן נכונים, אנחנו נצטרך לראות מה אנחנו עושים עם זה.

משה גפני: בבקשה.

אסף מיכאלי: צהריים טובים.

אסף מיכאלי: אסף מיכאלי, אני סגן בכיר לממונה על שוק ההון, ראש חטיבת הביטוח ברשות.

אסף מיכאלי: ברשותכם, ולבקשת הוועדה, שביקשה לזמן דיון דחוף, אנחנו נציג מצגת, שלדעתי, לראשונה חושפת את הנתונים באשר לכפל הביטוח שאנחנו ניתחנו זה עתה.

משה גפני: אבל אתם מודעים למה שאמר אורי מקלב?

אסף מיכאלי: בהחלט כן.

אסף מיכאלי: אני כמובן גם אציג את העובדות וגם אציג את הפעולות שהרשות עשתה, ואומר כבר עכשיו שיש עוד כברת דרך לעשות בנושא הזה כי זו בהחלט אחת הבעיות המשמעותיות ביותר בשוק הביטוח, כפי שאנחנו תיכף נבין.

מיכל בירן: לקונה רצינית.

אסף מיכאלי: בהחלט כן.

אסף מיכאלי: ראשית, בואו נבין באילו מוצרים כיום לציבור המבוטחים יש יותר ממוצר ביטוח אחד.

אסף מיכאלי: אנחנו רואים שבביטוחי הריסק ובביטוחי התאונות האישיות לחלקים גדולים מהציבור יש יותר ממוצר ביטוח אחד.

אסף מיכאלי: המשמעות היא שמכרו להם ביטוח מסוג מסוים – נניח ביטוח תאונות אישיות, שהוא ביטוח פיצוי – וכעבור זמן מה פנו אליהם שוב והציעו להם לקנות שוב מאותו המוצר בתואנה שאולי הוא צריך רובד ביטוחי נוסף.

אסף מיכאלי: אנחנו מנתחים היום את הנתונים – אני תיכף אציג את זה בהרחבה – ואנחנו רואים שאכן הציבור קונה עוד ועוד רבדים מאותו כיסוי ביטוחי.

אסף מיכאלי: זו התפלגות המוצרים.

אסף מיכאלי: נמשיך.

משה גפני: ללא צורך.

מיקי לוי: אני יכול לבקש משהו?

מיקי לוי: אתה יכול להפסיק שנייה?

מיקי לוי: בנושא ביטוח נסיעות לחו"ל – כשאני מצלצל, זה מה שמוכרים.

מיקי לוי: בסך הכול אני רוצה לעשות ביטוח נסיעות לחו"ל, את זה מוכרים לי.

מיקי לוי: ולא סתם הבאתי את זה, תהיה מלחמה קשה פה.

משה גפני: כן, אני יודע.

אסף מיכאלי: אני ממשיך.

אסף מיכאלי: עכשיו אנחנו מציגים את הנתונים של שיעורי כפל ביטוח בין חברתי.

אסף מיכאלי: נסביר במה הדברים אמורים.

אסף מיכאלי: ישנו כפל אחד שבמסגרתו בתוך חברת הביטוח שאני מבוטח בה אני קונה, אחרי שהציעו לי, עוד ועוד רבדים מאותו מוצר ביטוחי.

אסף מיכאלי: כאן אנחנו רואים ניתוח של כפל בין חברות, זאת אומרת, חברה - - -

מיכל בירן: אותו רובד - - -

אסף מיכאלי: אותו מוצר ביטוחי שהוצע לי על ידי חברות ביטוח שונות, ולכן הציבור קונה את זה.

אסף מיכאלי: אנחנו רואים שהדבר הזה הוא אופייני לביטוחי הבריאות ולביטוחי הדירות.

אסף מיכאלי: נבין, לעתים יש מצב שבו אדם מצורף כבר לביטוח בריאות – לעתים זה ילד שאחר כך מתבגר ויש לו ביטוח בריאות שרכשו לו הוריו.

אסף מיכאלי: לאחר מכן, כשהוא מגיע למקום עבודה, הוא מצורף שוב פעם לביטוח בריאות קבוצתי.

אסף מיכאלי: עכשיו נבין את הכשל.

אסף מיכאלי: יש כאן ביטוח שהוא ביטוח שיפוי, להבדיל למשל, אם אנחנו מדברים על ביטוח הריסק, שתמיד אפשר, מכיוון שמדובר בפיצוי, לשכנע על ההיגיון לרכוש רובד ועוד רובד ועוד רובד, הרי שכמו שאמר חבר הכנסת - - -

מיכל בירן: כי אז הפיצוי שהוא יקבל יהיה כפול.

אסף מיכאלי: נכון.

אסף מיכאלי: כמו שאמר חבר הכנסת, בביטוח מסוג שיפוי, לא תקבל שוב פעם את אותו כיסוי.

אסף מיכאלי: אדם שצריך לבצע ניתוח, לא יבצע פעמיים את אותו ניתוח אצל הרופא הפרטי שלו.

אסף מיכאלי: אי אפשר לעשות את זה.

אסף מיכאלי: ולכן אנחנו רואים בביטוחי הבריאות ובביטוחי הדירה – אגב, למה בביטוחי הדירה רבים מאתנו כברירת מחדל, כשלוקחים את המשכנתה, מצטרפים לביטוח הדירה באמצעות הבנק שמלווה את עסקת המשכנתה?

אסף מיכאלי: לאחר מכן, אולי בעקבות סקר שוק, או פעולה כזו או אחרת, הלקוח מצטרף לביטוח שלעתים הוא מוזל יותר בחברת ביטוח אחרת, ולא משכיל לבטל, או שהביטול לא מבוצע בצורה תקינה, בחברת הביטוח הקודמת.

אורי מקלב: אבל ביטוח חיים כן אפשר.

אורי מקלב: בביטוח חיים כפל ביטוחים נותן לך כפל.

אורי מקלב: אבל יש מרכיב חדש בביטוח המשכנתה של ביטוח החיים.

אורי מקלב: זה כן נשאר לו.

אסף מיכאלי: נכון, אבל אנחנו מציגים את הנתון של ביטוח המבנה.

אורי מקלב: שני ביטוחים, אדוני היושב-ראש – ביטוח חיים וביטוח תאונות אישיות, ששם אתה יכול לקבל פעמיים ושלוש.

משה גפני: אני הבנתי.

משה גפני: אני לא עוצר את מר מיכאלי במה שהוא אומר.

מוסי רז: יש עוד בעיה בביטוח, אם הוא מגלגל משכנתה.

אורי מקלב: הוא מדבר על כך.

אסף מיכאלי: בהחלט כן.

אסף מיכאלי: מכל מיני סיבות שבהן כאקט - - -

מוסי רז: - - -

משה גפני: מר מיכאלי, אני השתכנעתי.

אסף מיכאלי: הביטוח הזה הוא ביטוח שיפוי.

מוסי רז: - - - שלא קיים.

אסף מיכאלי: הביטוח הזה הוא ביטוח שיפוי, זאת אומרת שלא תקבל עבור נזק לדירה פעמיים שיפוי.

משה גפני: מר מיכאלי, אני השתכנעתי שיש בעיה.

משה גפני: השתכנעתי.

משה גפני: ועיני נשואות אליכם.

משה גפני: העיניים נשואות אליכם, לא שתסבירו לי עכשיו מה הקשר.

משה גפני: אני כבר יודע מה הכשל.

משה גפני: מה עושים?

אסף מיכאלי: ראשית, הכשל, אדוני - - -

משה גפני: סבלנות, תשמע גם את השני.

משה גפני: המציאות היא שיש לנו ויכוחים כל הזמן לגבי סוכני הביטוח, יש לנו ויכוחים לגבי מה הציבור צריך.

משה גפני: אתם בעלי הבית, איך אתם נותנים לדבר הזה לקרות?

משה גפני: אתם צריכים את סוכני הביטוח, ומי שלא ידאג ללקוחות שלו, לקחת לו את הרישיון.

משה גפני: פה מדובר על – כמה אמר אורי מקלב?

משה גפני: ארבעה מיליארד, חמישה מיליארד שקלים?

אסף מיכאלי: תיכף נראה את המספרים.

משה גפני: מדובר על כסף שמתבזבז לריק מאנשים שאין להם.

משה גפני: אלו לא אנשים עשירים.

אסף מיכאלי: תיכף אנחנו נראה את המספרים גם ברמה - -

משה גפני: אני ממתין לראות מה התכניות שלכם.

אסף מיכאלי: - - גם ברמה האמפירית, ואנחנו נגיד מילה על מספר פעולות שהרשות ביצעה.

אסף מיכאלי: שוב, כמו שאמרתי, הדרך עוד ארוכה.

משה גפני: מספר המילים שלך קצת בעייתי מבחינתי.

משה גפני: תגיד מספר מילים על הכשל.

משה גפני: תגיד הרבה על הפתרון, לא מספר מילים על הפתרון.

משה גפני: עכשיו כשזה נפל לפה, אנחנו לא הולכים להרפות מזה.

משה גפני: תמצאו פתרון, זה בוודאי התפקיד שלכם.

אסף מיכאלי: בהחלט כן, ואנחנו כמובן מברכים על זה.

אסף מיכאלי: אני אתאר שלושה צעדים מרכזיים שהרשות ביצעה – ראשית, השקה של הר הביטוח.

אסף מיכאלי: תיכף נסביר במה דברים אמורים.

אסף מיכאלי: שנית, פרסמנו הוראות פרטניות שנוגעות לכפל הביטוח באקט הזה שסוכן או חברת ביטוח פונים ללקוח ומציעים לו לרכוש מוצר נוסף.

אסף מיכאלי: נפרט על ביקורות שנגעו ממש בליבת אקט הצירוף לביטוח.

אסף מיכאלי: בואו נדבר על מהו הר הביטוח שהשקנו אותו.

אסף מיכאלי: אנחנו יודעים שיש היום סוג של תמנון – הלקוח עומד באמצע התמנון הזה, אבל מסביבו יש מלאי רחב מאוד של מוצרי ביטוח שהוא מחזיק.

אסף מיכאלי: יש לו מאגר אדיר של חברות ביטוח וסוכני ביטוח שמנסים לשווק לו את המוצרים האלה.

אסף מיכאלי: נמשיך ונראה את המספרים.

אסף מיכאלי: אנחנו השקנו את הר הביטוח, עשינו את זה לפני כשנה.

אסף מיכאלי: המטרות של הר הביטוח הן לומר לציבור ראשית, דע לך, בלחיצת כפתור, בחינם, און-ליין, ללא צורך במתווך כזה או אחר או איש מקצוע, תוכל לראות את כל מפת מוצרי הביטוח שיש לך, לא בחברת ביטוח מסוימת, אלא בכל שוק הביטוח.

אסף מיכאלי: את זה השקנו לפני כשנה.

אסף מיכאלי: המטרה שלנו היא להנגיש - - -

מיכל בירן: אבל זה שאף אחד מאתנו לא יודע על זה?

אסף מיכאלי: תיכף נראה שחלקים אדירים בציבור מכירים את זה וכבר עושים בזה שימוש.

אסף מיכאלי: נציג את מספרי האמת של השימושים בהר הביטוח.

אסף מיכאלי: אז אנחנו מדברים על התכליות ברעיון של הר הביטוח, להנגיש את המידע הזה, כי עם כל הכבוד, אנחנו רואים שחסרה אוריינות פיננסית לציבור המבוטחים.

אסף מיכאלי: צריך לעשות עוד סדרה של פעולות על מנת שציבור המבוטחים ידע מה יש לו בתיק הביטוח.

אסף מיכאלי: אז המטרה היא להנגיש את המידע הזה ולעזור למבוטח לעשות שיפורים בתיק הביטוח שלו.

אסף מיכאלי: אחד הדברים שאנחנו מציגים בהר הביטוח – דע לך, יש לך כפל ביטוח בתיק הביטוחי, שים לב, אולי אתה צריך לפעול.

אסף מיכאלי: מה אנחנו מציגים בהר הביטוח?

אסף מיכאלי: אנחנו מציגים מידע שהוא מידע אגרגטיבי מ-15 חברות ביטוח, עם 34 סוגי מוצר ביטוחי.

אסף מיכאלי: כבר היום – למרות שלא עשינו קמפיין – 2.2 מיליון נכנסו ועשו את אותה שאילתה.

אסף מיכאלי: אלו נתונים מדהימים לכל הדעות, שלדעתי, ממחישים את הרצון - - -

מיכל בירן: 2.2 מבוטחים שונים, לא כניסות?

אסף מיכאלי: מיליון מבוטחים נכנסו לאתר וביצעו את אותה - - -

מיכל בירן: מיליון נכנסו?

אסף מיכאלי: כן.

אסף מיכאלי: מבוטחים שנכנסו לאתר וביצעו את השאילתה.

אסף מיכאלי: אלה נתונים של שנת השקה אחת.

אסף מיכאלי: זאת אומרת שלמרות שהדבר אולי לא קיבל איזשהו קמפיין, אנחנו רואים רצון אמתי אצל הציבור להבין על מה אנחנו משלמים בכל חודש.

אסף מיכאלי: והסכומים הם סכומים אדירים מכיוון ששוק הביטוח גובה – רק עבור המוצרים שמוצגים בהר הביטוח, אני לא מדבר על החיסכון הפנסיוני, רק עבור המוצרים שנמכרים לו כמוצרי ביטוח – 35 מיליארד - - -

משה גפני: תעצור.

משה גפני: רק שנייה.

מיכל בירן: משהו בנתונים שלך נשמע לי מופרך.

מיכל בירן: איך קורה התסריט הזה?

מיכל בירן: אם היינו במצב שמיליון איש נכנסו ובדקו את עצמם, בכלל לא היינו במצב הזה כמעט בכל סוגיה שאנחנו מגיעים אליה.

מיכל בירן: איך זה קורה?

מיכל בירן: אני מצטערת, בלי קמפיין מיליון אנשים נכנסים?

מיכל בירן: משהו פה – סליחה.

משה גפני: רק שנייה, לפני שאתה עונה, מי נמצא מסוכני הביטוח?

משה גפני: אתם אומרים לאלה שבאים לעשות ביטוח את המציאות הזאת של כפל ביטוח?

משה גפני: תגידו בבקשה.

ישראל גרטי: בוודאי.

ישראל גרטי: זה כלי אדיר.

ישראל גרטי: ישראל גרטי, יושב-ראש הוועדה האלמנטרית.

משה גפני: מסוכני הביטוח.

משה גפני: אתם אומרים את זה.

ישראל גרטי: אנחנו אומרים את זה למבוטח.

ישראל גרטי: דרך אגב, האתר הוא מאוד ידידותי.

ישראל גרטי: מאוד מאוד ידידותי.

משה גפני: אם אני אבקש מאגף שוק ההון שיהיו סנקציות על סוכני ביטוח שלא יגידו את זה למבוטחים, אתם תתנגדו?

ישראל גרטי: לא נתנגד.

ישראל גרטי: יש היום חוזר עריכת ביטוח, שאנחנו חייבים - - -

משה גפני: אבל הם מדברים פה על קרוב לארבעה מיליארד שקל שנעשים סתם.

משה גפני: אנשים מוציאים כסף על כפל ביטוח.

ישראל גרטי: אני חושב שלא תהיה עם זה בעיה.

ישראל גרטי: לא צריכה להיות עם זה בעיה.

משה גפני: אני לא אומר שאני מציע את זה, אני רק רוצה לדעת - -

אסף מיכאלי: אני רוצה להתייחס לנקודה, ברשותך.

משה גפני: - - שנייה.

משה גפני: עד איפה אתם מוכנים ללכת עם העניין הזה, שאתם חייבים להגיד למבוטחים לא לעשות ביטוח כפול.

משה גפני: זה דבר שהוא ריק לחלוטין.

ישראל גרטי: הדבר האחרון שסוכני הביטוח רוצים הוא שיהיה כפל ביטוחים, למרות שזה נשמע כאילו זה לטובתנו.

ישראל גרטי: זה לא לטובתנו.

ישראל גרטי: אחת הבעיות המרכזיות של הענף הזה, שיש פה כשל שוק, שלהרבה מאוד חברות ביטוח יש מוקדים משלהן, ושם הכללים קצת שונים וקצת אחרים.

משה גפני: יש מציאות שאתם, האיגוד של סוכני הביטוח, תוציאו חוזרים לסוכני הביטוח כדי להתריע על כפל ביטוחים?

משה גפני: יש אפשרות כזאת?

ישראל גרטי: כן.

ישראל גרטי: בוודאי.

משה גפני: עכשיו אני בודק את זה, אני עוד לא יודע מה אני עושה.

משה גפני: למבוטחים התכוונתי.

ישראל גרטי: לפני שבועיים רשות שוק ההון הוציאו לנו בקשה, נייר, את כל הנושא של אישור עריכת ביטוח, חוזר עריכת ביטוח, לרענן שוב את הדבר הזה.

ישראל גרטי: למחרת הוצאנו את זה לכל חברי הלשכה.

ישראל גרטי: אין לנו שום בעיה עם זה, אנחנו בעד זה.

משה גפני: גיל סלומון, מה עמדתכם לגבי העניין הזה?

משה גפני: זה דבר נורא, מה שהם מעלים עכשיו.

גיל סלומון: קודם כל, את השקפים שהציגו פה אנחנו רואים פעם ראשונה.

גיל סלומון: אנחנו נשמח לקבל אותם ולקיים דיון אצלנו בנושא.

גיל סלומון: זה דבר ראשון.

גיל סלומון: דבר שני - - -

משה גפני: אתה לא שמעת את הדבר הכי חשוב.

אסף מיכאלי: שמעתי.

משה גפני: שהוא לא ראה את זה.

אסף מיכאלי: הוא רוצה להציג את הנתונים.

אסף מיכאלי: אני אמרתי בתחילת דברי שאלו נתונים שלבקשת הוועדה אנחנו מציגים אותם היום לראשונה.

גיל סלומון: אנחנו נשמח לקבל.

משה גפני: אתם תעבירו להם, אתם לא במתח אתם.

אסף מיכאלי: בוודאי.

אסף מיכאלי: בוודאי.

גיל סלומון: אין שום מתח.

גיל סלומון: אנחנו נעביר את הדברים לחברות.

גיל סלומון: צריך להבין שאין סנכרון של מידע בין חברות.

גיל סלומון: מדובר פה רק על השיווק של המוצרים החוצה, שבדרך כלל זה אצל סוכנים או אצל חברות שעושות שיווק ישיר לביטוח.

משה גפני: אין לכם בעיה עם העניין הזה, אם נגיע להסכמה מה עושים כדי שכולם ידעו את זה.

גיל סלומון: כמו שנאמר, אנחנו רוצים לקבל את הנתונים, לקבל את החומר, נקיים על זה דיון.

גיל סלומון: זו פעם ראשונה שאני רואה את זה.

אורי מקלב: אני רוצה להגיד לך, אדוני היושב-ראש, בהערת אגב, לא בגלל האשמות של חברות הביטוח, וגם לא בגלל רשות שוק ההון, שעושים את המקסימום שהם יכולים, אלא בגלל רגולציה אחרת שנכנסה, שמגבילים אותם, כמעט ואין תוספת בביטוח הפרטי על ביטוח השב"ן.

אורי מקלב: תגיד לי אם אנשים יודעים את זה, מה יש לך יותר היום כשאתה עושה ביטוח פרטי על השב"ן?

אורי מקלב: אנחנו יוצאים מנקודת הנחה של-71% יש שב"ן, ל-41% יש ביטוח פרטי, כמעט ברובו זה עולה אחד על השני.

אורי מקלב: זו לא השלמה, בוודאי לחלק גדול יש את שני הביטוחים.

אורי מקלב: מה יש היום לביטוח פרטי יותר?

אורי מקלב: בגלל המגבלות שלהם.

משה גפני: אתה חוזר על הכשל.

משה גפני: יש שני חלקים – בחלק אחד אני רוצה להגיע לזה שכולם ידעו את זה, מפני שאני לא ידעתי.

משה גפני: כמוני, מיליונים לא ידעו.

משה גפני: מאיפה הם יודעים?

מיכל בירן: בגלל זה נשמע לי מופרך שמיליון אנשים נכנסו.

מיכל בירן: אני מסכימה אתך, אם אף אחד מאתנו שיושבים מסביב לשולחן, שאנחנו מתעסקים בזה - - -

משה גפני: כן, אני גם חושב כמוך.

משה גפני: אנחנו עוסקים בביטוח כל הזמן.

משה גפני: אז קודם כל, החלק הראשון צריך להיות לנסות להגיע לכולם.

משה גפני: והיה אם לא, צריך להתחיל באכיפה.

משה גפני: דבר כזה, שאחד לא אומר את זה למבוטח שלא, שתהיה אכיפה עד כדי שלילת רישיון.

משה גפני: אבל קודם כל צריך שאנחנו נגיע למסקנה שאפשר להעביר את המידע הזה, כמו שמיכל בירן אומרת, זה נראה דבר מופרך שמיליון אנשים יודעים.

אורי מקלב: כשאנשים קנו, חלקם ידעו שיש בחלק מהפוליסה אולי כפל, אבל יש בה הרבה דברים שיש להם יתרון בביטוח, מה שאין להם בקופת חולים או בשב"ן.

משה גפני: בסדר, אי-אפשר להגיע לפתרון מלא.

אורי מקלב: אני מחדד את זה.

אורי מקלב: מכיוון שהיום יש התערבות, כל היתרונות שהיו נגרעו.

אורי מקלב: פעם היו יותר יתרונות, כשהוא עשה את הביטוח.

אורי מקלב: זה לא רק אנשים שלא הבינו, אנשים שהבינו, אבל היום הם לא מבינים שהיום על מה שהם כן ידעו שיש להם יתרונות, שבשביל זה הם הלכו לביטוח, היום זה לא בהרשמה מחדש.

אורי מקלב: אנשים שכבר יש להם היום, נמצא שיש להם כפל ביטוחים.

אורי מקלב: כשהם עשו את הפוליסה לא היה להם כפל ביטוחים.

משה גפני: בסדר, אורי, צריך להגיע לפתרון.

אורי מקלב: זה הרבה יותר רחב.

אורי מקלב: זה הרבה יותר רחב.

משה גפני: אסף, בבקשה, תשלים את הדברים.

ינון אזולאי: גפני, אלה שאין להם גישה לאינטרנט, כמו מבוגרים או אנשים שלא מחזיקים – האם יש מוקד טלפוני שכן יכולים להתעניין במקום?

משה גפני: את זה סוכני הביטוח צריכים להגיד.

אסף מיכאלי: שתי התייחסויות, ברשותך, כבוד היושב-ראש, מאוד קצרות למה שעלה כאן.

אסף מיכאלי: ראשית, אני לא מתפלא על הקריאה של הסוכנים.

אסף מיכאלי: אני חושב שכבר היום אנחנו מזהים בתוך הכניסות האלה שימוש גם של סוכני הביטוח בהר הביטוח.

אסף מיכאלי: בהחלט אני מברך על העובדה שגם הסוכנים מבינים שיש כאן כלי שצריך להנגיש אותו לציבור.

אסף מיכאלי: שנית, כבר היום – ואני אתייחס לזה בהמשך, זה מופיע במצגת – יש הוראה רגולטורית על כל משווק, בין זה סוכן ביטוח, בין אם זה חברת ביטוח, כאשר הוא מצרף אותי למוצר חדש, הוא צריך לבצע עבורי שאילתה, אחרי שנתתי את הסכמתי, בהר הביטוח.

אסף מיכאלי: שוב, על מנת לבדוק אם יש לי כבר מאותו מוצר ביטוחי, ותיכף נרחיב בהמשך אם יש לי, מה הכללים שחלים.

מיכל בירן: והוא מגיש את זה למבוטח?

מיכל בירן: הוא מגיש את התוצאה של השאילתה למבוטח?

אסף מיכאלי: בהחלט.

משה גפני: אסף, אני מבקש לסיים.

אורי מקלב: השאילתות נעשות על ידי המבוטחים או על ידי הסוכנים?

משה גפני: לא, הוא אמר שעל ידי סוכני הביטוח.

אורי מקלב: השאילתות.

אורי מקלב: מי נכנס?

אסף מיכאלי: השאילתות מבוצעות על ידי ציבור המבוטחים ועל ידי ציבור סוכני הביטוח שיכולים להנגיש את הכלי הזה.

אסף מיכאלי: אנחנו רואים גם סוכנים שרוצים לעזור למבוטחים ומבצעים להם את השאילתה, והיום, כפי שאמרתי, זו כבר לא רשות אלא הוראה, אחת מהוראות המפקח.

אסף מיכאלי: לכן כל אקט של צירוף, מתבצעת בו גם שאילתה למאגר הזה על מנת לוודא שאנחנו לא מוכרים למבוטח עוד מאותם דברים.

אסף מיכאלי: כמו שאנחנו רואים, כרגע, בנתונים היבשים שמציגים את המצב לפני הקמה של הר הביטוח ולפני קיומן של אותן הוראות, יש בעיה.

אסף מיכאלי: זאת אומרת, יש לנו התייחסות קדימה - - - הר הביטוח, תבוצע שאילתה לכל מבוטח, אבל יש עדיין מבוטחים קיימים שבניתוח של התיק אנחנו רואים שיש להם את אותם כפלים.

אסף מיכאלי: זאת אומרת שצריך למקד את ההתייחסות גם קדימה, ששם עשינו, אבל אחורה צריך לעשות עוד פעולות.

אסף מיכאלי: בואו נתקדם, אנחנו מבינים מה קורה.

משה גפני: אנחנו לקראת סיום.

משה גפני: אני רוצה לשאול אותם אם הם יודעים מההוראות שדיברת עליהן.

אסף מיכאלי: שוב פעם, ברמה של איך הדבר הזה נראה – כך נראה הר הביטוח.

אסף מיכאלי: בתוך כ-30 שניות אתה בתוך הדבר הזה ואתה רואה את כל המפה הביטוחית שלך.

אסף מיכאלי: כך זה מוצג לך – כל חברות הביטוח, הפרמיה שאתה משלם בכל חודש בחודשו בכל חברות הביטוח.

אסף מיכאלי: לצד זה אנחנו נותנים את הנתונים שהרשות הנגישה לאחרונה גם במדד השירות, שהפך להיות אחד הכלים המשפיעים ביותר על תחרות ושקיפות בין החברות, מכיוון שמה שעשינו שם, פתחנו את הקופסה השחורה הזו שאומרת לך איך חברת הביטוח תטפל בך ברגע האמת – אם חברת הביטוח דוחה את התביעה שלך, אם היא מאשרת את התביעה שלך, אם הלקוחות שלה מרוצים וכולי.

אסף מיכאלי: גם את הנתון הזה.

אסף מיכאלי: כך הדבר הזה נראה במובייל.

אסף מיכאלי: זה מאוד מאוד ידידותי, הביקורות הן מאוד חיוביות, ולכן אנחנו רואים את כמות השימושים עד היום.

אסף מיכאלי: שוב, אמרנו, כבר היום הרשות נתנה הוראות אכיפות על כל הנושא של בירור והתאמת צרכים.

אסף מיכאלי: כל פעולת צירוף לביטוח שמבוצעת היום, חלה עליה חובה – והיא חובה חדשה, עד כמה שזה נשמע מפתיע – לעשות בירור והתאמת צרכים.

אסף מיכאלי: זאת אומרת, אף אחד כבר לא יכול למכור לי על אוטומט לפני שהוא עשה לי שאילתה בהר הביטוח, שהוא הבין מה יש לי, אולי כבר יש לי מה שאני צריך, אולי אני לא צריך את הרובד הנוסף.

משה גפני: מה קורה אם הוא לא עושה את זה?

מיקי לוי: זאת אומרת שיש חובה על כל סוכן לפני שהוא עושה לי כל סוג של ביטוח לבדוק לי את כל סוגי הביטוח?

אורי מקלב: וגם להביא את זה ללקוח.

אסף מיכאלי: נכון.

אסף מיכאלי: הוא צריך לבצע את השאילתה הזו ולבדוק אם יש לך כבר את המוצר הביטוחי הזה.

משה גפני: ומה קורה אם הוא לא עושה את זה?

אסף מיכאלי: כל גורם משווק בעל רישיון שלא מבצע את הפעולה הזו מפר את הוראות החוזר, והמשמעות היא סנקציה – אם זו חברת ביטוח, זו סנקציה של מאות אלפי שקלים, אם זה סוכן - - -

קריאה: גפני, אתה מבין למה צריך רישיון?

מיקי לוי: לי אין בעיה, אבל להסביר - - -

אסף מיכאלי: אפשר להמשיך?

אסף מיכאלי: שאלת שאלה חשובה.

קריאות: - - -

משה גפני: רבותי, אני לא פותח דיון עכשיו.

מיקי לוי: כשמעמידים מהצד השני ובסוף חצי מהאנשים - - - זה סיפור אחר.

מיקי לוי: זה לא ביטוח דירה.

אסף מיכאלי: אני רוצה להתייחס לשאלה, כי נשאלה פה שאלה חשובה – מהי אותה הסנקציה עבור כל גורם בעל רישיון שלא מבצע את הפעולה הזו.

אסף מיכאלי: ראשית, כלפי חברת ביטוח שלא מבצעת את הפעולה הזו ואת בירור והתאמת הצרכים כפי שנדרש בחוזר - - -

משה גפני: והוא אומר את זה למבוטח.

אסף מיכאלי: הוא צריך לשקף את זה למבוטח, אחר כך גם את תוצאות השאליתה.

אסף מיכאלי: המשמעות היא הפרה של הוראות החוק, והקנסות הם עשרות אלפי שקלים עבור כל הפרה, גם לגורם משווק שהוא חברת ביטוח, גם לגורם משווק שהוא סוכן ביטוח.

אסף מיכאלי: יתרה מכך – הזמן שלנו מתקצר – הרשות ביצעה בשנה האחרונה ביקורות עומק בחברות רבות, וכבר החלה בפעולות של סנקציות כספיות כנגד חברות ביטוח וסוכני ביטוח שלא מבצעים את הפעולה הזו כנדרש.

אסף מיכאלי: שוב, הזמן שלנו קצר, ואם תרצה - - -

משה גפני: לא קצר, אמרת את הדברים.

משה גפני: ליאור רוזנפלד, אני רוצה לדעת אם אתם יודעים מה שאמר אסף מיכאלי.

ליאור רוזנפלד: קודם כל, אנחנו יודעים מזה, ואנחנו בעד פעילות באמצעות הר הביטוח.

ליאור רוזנפלד: סוכני הביטוח מוכנים להרים את הכפפה, להדריך ולהוביל.

ליאור רוזנפלד: אנחנו בעד הנושא הזה.

משה גפני: אתם מבצעים את זה?

ליאור רוזנפלד: בוודאי שכן, חד משמעית.

ליאור רוזנפלד: יותר מזה, חבר הכנסת גפני - - -

משה גפני: כי הוא אומר שאם ייתפס מישהו בביקורת שלא עשה את זה, לא העביר למבוטח את מה שיש לו בהר הביטוח, הוא ייקנס – מה אמרת?

משה גפני: – בעשרות אלפי שקלים.

משה גפני: מה אמרת?

משה גפני: עד כדי שלילת רישיון.

אסף מיכאלי: כן.

אסף מיכאלי: הקנס לחברות הוא עד כדי מאות אלפי שקלים לכל הפרה, ולסוכן עשרות אלפי שקלים.

קריאה: אסף, זו טיוטה?

ליאור רוזנפלד: לא, זו טיוטה.

ליאור רוזנפלד: זאת עדיין טיוטה.

ליאור רוזנפלד: אנחנו מברכים עליה.

אסף מיכאלי: זה כבר סופי.

אסף מיכאלי: כל החובה לבצע בירור והתאמת צרכים כבר פורסמה כסופית.

אסף מיכאלי: זו חובה.

משה גפני: אם רוזנפלד לא יודע, זה לא סופי.

אסף מיכאלי: בוודאי שהוא יודע.

אסף מיכאלי: אני רוצה להאמין שהסוכנים פועלים לפי הדבר הזה כבר היום.

משה גפני: אני מאמין בקדוש ברוך הוא.

משה גפני: להאמין במה שהוא יודע זה דבר אחר, צריך לבדוק את העובדות.

אסף מיכאלי: אנחנו גם עושים את הביקורות, וכמו שאמרתי, אנחנו גם קונסים את החברות שלא עומדות בהוראות של - - -

משה גפני: אסף, תודה.

משה גפני: גיל סלומון.

גיל סלומון: אדוני, אני אומר עוד פעם, אנחנו נקבל את - - -

משה גפני: לא נקבל.

משה גפני: עזוב נקבל.

משה גפני: נקבל הוא כלום.

משה גפני: אומר אסף מיכאלי שאם בא אליך מבוטח ואתה לא בודק מה יש לו ומה אין לו ואתה לא אומר לו, אתה תיקנס בעשרות אלפי שקלים.

משה גפני: ייקחו ממך את הרישיון בסוף.

גיל סלומון: אדוני, אני מייצג פה את החברות.

גיל סלומון: מי שמשווק את הפוליסות הן החברות, בין אם בשיווק ישיר וסוכנים.

גיל סלומון: אנחנו עוד נלמד את הדברים.

משה גפני: אני יודע, זה לא משנה.

גיל סלומון: אנחנו נלמד את הדברים.

משה גפני: בשבילי חברות הביטוח, כמו הסוכנים - - -

גיל סלומון: הפעולה היא שונה קצת.

גיל סלומון: אנחנו נלמד את הדברים, נקבל את המצגת - - - ונקיים דיון בנושא.

משה גפני: אני מבקש, ברשותכם, לסכם.

משה גפני: הבנתי, תודה.

משה גפני: אני מבקש לסכם את הדיון הזה כדלהלן - - -

אורי מקלב: אפשר לפני זה שאלה?

אורי מקלב: מעבר לדברים שדיברת, על הכפל, המודעות, שתי שאלות שאלנו.

אורי מקלב: למה המחירים לא ירדו?

אורי מקלב: בעקבות כך שהרווחיות של חברות הביטוח, מכיוון שאין אפשרות לממש את הביטוחים בצורת הנחה, היה צריך להיות שהרפורמה תוזיל את הביטוחים ואנחנו לא שמענו על הדבר הזה.

אורי מקלב: האם לפי מה שידוע לכם ההשתתפות העצמית עלתה בשנתיים האחרונות?

אורי מקלב: האם יש עלייה בהשתתפות העצמית?

משה גפני: אני מבקש לסכם את הדיון המהיר, להניח את זה על שולחן הכנסת.

משה גפני: אתם מוזילים את מה ששאל חבר הכנסת מקלב?

משה גפני: הרי מסתובבים פה ארבעה מיליארד שקל שהם מיותרים לגמרי, זה סתם.

משה גפני: תוזילו את זה.

אסף מיכאלי: אני אפילו סבור שיתכן שזה למעלה מכך מכיוון שהיום אנחנו יודעים על שישה וחצי מיליון מבוטחים שאם הם יעשו את אותה שאילתה, הם יראו שיש להם כפלי ביטוח.

אסף מיכאלי: זאת אומרת שאנחנו חושבים שהפוטנציאל הוא גבוה.

משה גפני: זו שיטה טובה – במקום לענות אם הוא דורש להוזיל את מחירי הביטוח, הוא מצטרף אליך, הוא מספר לך את הבעיות.

משה גפני: זה לא ארבעה מיליארד, זה שישה מיליארד.

אסף מיכאלי: אז אנחנו אומרים יותר מכך – ראשית, אנחנו אומרים שיש שישה וחצי מיליון מבוטחים שאם הם יבצעו את השאילתה הזו, הם יראו כבר היום בתיק הביטוחי שלהם שיש להם כפלי ביטוח.

אסף מיכאלי: שנית, אנחנו מצפים מסוכני הביטוח ומהגורמים שמשווקים – ואנחנו גם מתכוונים לפעול בסדרה של הוראות נוספת בנושא על מנת לטפל בתיק הקיים.

אסף מיכאלי: מכיוון שכמו שאמרתי, אפשר להסתכל קדימה ולומר מעכשיו יש לנו את הר הביטוח, כל סוכן וכל משווק, לפני שהוא מבצע את פעולת השיווק, יהיה חייב לבצע את ההתאמה ובירור הצרכים, ועדיין, יש מיליוני מבוטחים שיש להם תיק קיים שאי-אפשר להתעלם מהתיק הזה, ובכוונתנו לפרסם הוראות מסודרות לטיפול בתיק הזה.

ליאור רוזנפלד: חבר הכנסת גפני, אני רק רוצה להגיד שסוכני הביטוח, לא רק שהם בעד.

ליאור רוזנפלד: הציבור, אותם שישה וחצי מיליון איש – אסף, אתה יודע שהם לא יכולים לעשות את זה לבד, הם צריכים את ההדרכה של סוכני הביטוח.

ליאור רוזנפלד: הם לא יודעים להיכנס לבד.

משה גפני: הנה, הגענו לזה.

משה גפני: אתה אומר שצריך את סוכני הביטוח.

משה גפני: גם אני אומר.

ליאור רוזנפלד: בכל פעולה בעד הציבור – אנחנו שם.

קריאה: אדוני, שלא תהיה אי הבנה, גם אנחנו בעד ההסדרה של הנושא.

משה גפני: תודה רבה.

משה גפני: ועדת הכספים רשמה לפניה את הודעתו של מנהל מחלקת שוק ההון, ביטוח וחיסכון – אמרתי נכון?

משה גפני: - -

אסף מיכאלי: ראש חטיבת הביטוח באגף שוק ההון.

משה גפני: - - ראש חטיבת הביטוח באגף שוק ההון, אסף מיכאלי, רשמה לפניה שאתה אמור להוציא בימים הקרובים חוזרים מדויקים לגבי הנושא של כפל תמיכות וכל מה שנלווה לעניין.

משה גפני: שגם חברות הביטוח וגם סוכני הביטוח יקבלו את ההוראות המפורטות האלה שכאשר מישהו בא לבטח, הם צריכים לבדוק את זה, אם יש לו ביטוחים מקבילים, ולעדכן את המבוטח, שהוא ידע שלא לעשות כפל ביטוח.

משה גפני: ברגע שאתם מעבירים את זה, אתם גם עושים ביקורות שאכן זה מתבצע גם אצל חברות הביטוח וגם אצל סוכני הביטוח.

משה גפני: במידה שיהיה מישהו שיפר את ההוראות האלה, תהיינה סנקציות לגבי העניין הזה – זה יכול להיות קנסות, וזה יכול להיות עד כד שלילת רישיון אם האירוע הזה חוזר על עצמו.

משה גפני: במקביל, אנחנו במקשים שתבדקו – היות שמדובר על סכומי כסף מאוד גדולים במהלך כל השנים האלה, של אנשים שקיבלו כפל ביטוח מיותר לגמרי, ולהיפך, אפילו במידה מסוימת מזיק, מכיוון שכאשר יש לך כפל ביטוח אתה לא מקבל את השירות שאתה יכול לקבל אם היה לך ביטוח אחד – אתם תבדקו את העניין של הוזלת מחיר הביטוח.

משה גפני: אם יש לך הסגות על זה, תגיד לי, מכיוון שאתה הציר המרכזי בהחלטה.

אסף מיכאלי: לא.

אסף מיכאלי: בהחלט כן.

משה גפני: תודה רבה.

משה גפני: אני מודה לכם.